Оханан беттан 23 дийнахь Нохчийн Республикин Ӏилманийн академехь Нохчийн меттан Денна лерина «Ӏедалан а, муниципальни а организацешкахь нохчийн меттан леларан хьал» цӀе йолу республикин Ӏилманан конференци дӀаяьхьира. Оцу гуламе кхайкхина тайп-тайпана учрежденешкара хьеший бара: Нохчийн Республикин Куьйгалхочун гергахь йолчу культурин кхеташонан председатель Усманов Ӏарби, Нохчийн Республикин Правительствон школазхойн дешаран юкъараллин кхеташонан председатель, Нохчийн Республикин дешар кхиоран институтан директор Умхаев Хьамзат, Журналисташ кечбаран а, церан корматалла айаран а центран директор Юнусов Хьамзат, кхиберш а. Иштта конференце кхайкхина бара нохчийн меттан хьехархой, царна юкъахь Дагестанера школашкара хьехархой а бара.